Μέχρι την ενσωμάτωση των σχετικών αλλαγών στο «Παράρτημα ανακοινώσεων Συμβάσεων εργασίας Ορισμένου Χρόνου (ΣΟΧ)» με σήμανση έκδοσης «19.02.2025», οι ΕΝΟΤΗΤΕΣ 5 & 8, αντικαθίστανται ως ακολούθως:

ΕΝΟΤΗΤΑ 5

ΕΝΤΟΠΙΟΤΗΤΑ

Σύμφωνα με τις διατάξεις της παρ. 3 του άρθρου 40 του Ν. 4765/2021, όπως αυτή διαμορφώθηκε με την παρ. 3 του άρθρου 97 του Ν. 5331/2026 (Α΄ 142) : «...Για την εφαρμογή του παρόντος ως μόνιμη κατοικία νοείται η κατοικία, όπως ορίζεται και αποδεικνύεται με τα στοιχεία που αντλούνται από το φορολογικό μητρώο που διαχειρίζεται η Α.Α.Δ.Ε., σύμφωνα με το άρθρο 84 του ν. 4727/2020 (Α’ 184), με την προϋπόθεση ότι ο υποψήφιος διαμένει στον συγκεκριμένο δήμο για δύο τουλάχιστον (2) έτη.».
Για την απόδειξη του κριτηρίου της εντοπιότητας, οι υποψήφιοι θα πρέπει να προσκομίσουν Βεβαίωση Ιστορικού Μεταβολών - Διεύθυνση Κατοικίας Φυσικού Προσώπου, η οποία εκδίδεται ηλεκτρονικά μέσω της ψηφιακής πύλης “my aade” της Ανεξάρτητης Αρχής Δημοσίων Εσόδων (ΑΑΔΕ), ακολουθώντας τη διαδρομή: myaade → ΜΗΤΡΩΟ ΚΑΙ ΕΠΙΚΟΙΝΩΝΙΑ → ΒΕΒΑΙΩΣΕΙΣ ΜΗΤΡΩΟΥ → Ιστορικό Μεταβολών Φυσικού Προσώπου. Στην Ενότητα 1. Βασικά Στοιχεία στο πεδίο Διεύθυνση Κατοικίας, επιλέγουμε Αναλυτικά Στοιχεία και Έκδοση. 
Η Βεβαίωση Ιστορικού Μεταβολών - Διεύθυνση Κατοικίας Φυσικού Προσώπου πρέπει να έχει εκδοθεί εντός της προθεσμίας υποβολής των αιτήσεων άλλως δεν θα γίνεται δεκτή.

Στην περίπτωση που ο φορέας της Ανακοίνωσης έχει αναπτύξει διαλειτουργικότητα με την ΑΑΔΕ, η άντληση των στοιχείων της μόνιμης κατοικίας των υποψηφίων που επικαλούνται το κριτήριο της εντοπιότητας θα γίνεται αυτοτελώς από τον φορέα. Για τις συγκεκριμένες περιπτώσεις θα γίνεται ρητή αναφορά στην εκάστοτε Ανακοίνωση.

Εφόσον στην εκάστοτε Ανακοίνωση δεν γίνεται αναφορά περί διαλειτουργικότητας κατά τα ανωτέρω, οι υποψήφιοι υποχρεούνται να προσκομίσουν την προαναφερόμενη Βεβαίωση Ιστορικού Μεταβολών - Διεύθυνση Κατοικίας Φυσικού Προσώπου για την απόδειξη του κριτηρίου της εντοπιότητας.

ΠΡΟΣΟΧΗ:

Για την απόδειξη του κριτηρίου της μόνιμης κατοικίας δεν γίνονται δεκτά: 

α) 
Βεβαίωση μόνιμης κατοικίας, σύμφωνα με το άρθρο 279 του Ν.3463/2006 (Α΄114) όπως αντικαταστάθηκε από το άρθρο 188 του Ν.4764/2020 (Α΄256) και 

β) 
Πιστοποιητικό εντοπιότητας, από το οποίο προκύπτει η ιδιότητα του δημότη.
